Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า ► SET …
15 ธ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
► SET Index ปรับลดลง -12.38 จุด (-0.84%) ปิดภาคเช้าที่ 1,463.75 จุด ด้วยมูลค่าการซื้อขาย 46,506.13 ล้านบาท Most Positive Impact: AOT (+0.65 จุด), GSTEEL (+0.35 จุด), BLISS (+0.25 จุด) Most Negative Impact: DELTA (-1.59 จุด), ADVANC (-1.08 จุด), BAY (-0.84 จุด) ภาพรวมตลาดช่วงเช้าปรับตัวลดลง 12.38 จุด สอดคล้องกับตลาดภูมิภาค หลังดัชนีปรับตัวขึ้นมา พอสมควร เริ่มเห็นแรงขายของนักลงทุนต่างชาติออกมาบ้าง จากความกังวลต่อมาตรการล็อก ดาวน์หลังเกิดการแพร่ระบาดของโควิด-19 รอบใหม่ในสหรัฐและยุโรป แม้ว่าความคืบหน้าด้านวัคซีนไวรัสโควิด-19 จะยังคงมีอยู่ แนะติดตามการประชุม FED และมาตรการกระตุ้นเศรษฐกิจสหรัฐฯ
แนวโน้มตลาดบ่าย
► มุมมองต่อตลาดบ่ายนี้คาด SET index แกว่งในกรอบ 1,455-1,475 จุด แนะติดตามการ ประชุมธนาคารกลางสหรัฐฯ วันที่ 15-16 ธันวาคม คาดว่า FED จะคงอัตราดอกเบี้ยนโยบายไว้ที่ ระดับ 0-0.25% และการเจรจา Brexit ว่าจะออกมาแบบไร้ข้อตกลงหรือไม่
► กลยุทธ์การลงทุนต่อจากนี้คาด SET index เริ่มพักฐาน หลังจากที่ปรับตัวขึ้นหลายสัปดาห์ ติดตาม ตลท. ประกาศหุ้นเข้าออก SET50 ช่วงกลางเดือน ธ.ค. โดยคาดว่า BAM, DELTA และ COM7 จะได้เข้า SET50 ส่วน BPP, IRPC และ WHA คาดว่าจะถูกคัดออกเป็นหลักทรัพย์สำรอง
ประเด็นเศรษฐกิจ ตัวเลขผลผลิตภาคอุตสาหกรรมของจีนเดือน พ.ย. ออกมาตามคาดที่ +7% YoY ติดตาม ตัวเลขผลผลิตภาคอุตสาหกรรมของสหรัฐฯ คาด +0.3% MoM และแนวโน้มธุรกิจ พลังงานโดย IEA
วันพุธ ติดตาม ตัวเลขคาดการณ์ผลผลิตภาคอุตสาหกรรมของยูโรโซนเดือน ธ.ค. คาด -1.4% MoM เป็ น 53 จุด ตัวเลข Retail Sales สหรัฐฯ เดือน พ.ย. คาด -0.3% MoM ปรมิ าณสำรองน้ำมันดิบของสหรัฐฯรายสัปดาห์คาด -1.424 ล้านบาร์เรล และผลการประชุม ธนาคารกลางสหรัฐฯ คาดจะคงอัตราดอกเบี้ยนโยบายที่ 0-0.25%
วันพฤหัสฯ ติดตาม ตัวเลข CPI ของยูโรโซนเดือน พ.ย. คาด -0.3% YoY ตัวเลขการขอรับสวัสดิการว่างงานรายสัปดาห์คาด +8 แสนราย ตัวเลขยอดอนุมัติก่อสร้างของสหรัฐฯ เดือน พ.ย. คาดทรงตัว MoM ที่ 1.55 ล้านยูนิต และตัวเลขยอดสร้างบ้านใหม่เดือน พ.ย. คาดทรงตัว MoM ที่ 1.53 ล้านยูนิต
วันศุกร์ ติดตาม การประชุมธนาคารกลางญี่ปุ่นคาดคงดอกเบี้ยนโยบายที่ -0.10% และตัวเลข Retail sales ของ อังกฤษเดือน พ.ย. คาด -4.2% MoM
หุ้นแนะนำ BAM, RCL